CELEX: 31994R3175
Language: el
Date: 1994-12-21 00:00:00
Title: Κανονισμός (ΕΚ) αριθ. 3175/94 της Επιτροπής της 21ης Δεκεμβρίου 1994 για λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου Πελάγους και για τον καθορισμό του προβλεπόμενου ισοζυγίου εφοδιασμού

Avis juridique important

|

31994R3175

Κανονισμός (ΕΚ) αριθ. 3175/94 της Επιτροπής της 21ης Δεκεμβρίου 1994 για λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου Πελάγους και για τον καθορισμό του προβλεπόμενου ισοζυγίου εφοδιασμού  

Επίσημη Εφημερίδα αριθ. L 335 της 23/12/1994 σ. 0054 - 0055 Φινλανδική ειδική έκδοση: Κεφάλαιο 3 τόμος 64 σ. 0133  Σουηδική ειδική έκδοση: Κεφάλαιο 3 τόμος 64 σ. 0133 

ΚΑΝΟΝΙΣΜΟΣ (ΕΚ) αριθ. 3175/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου Πελάγους και για τον καθορισμό του προβλεπομένου ισοζυγίου  εφοδιασμούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), όπως τροποποιήθηκε από τον κανονισμό (ΕΚ) αριθ. 822/94 της  Επιτροπής (2), και ιδίως το άρθρο 4,  Εκτιμώντας:  ότι οι κοινές λεπτομέρειες εφαρμογής του ειδικού καθεστώτος εφοδιασμού των μικρών νησιών του Αιγαίου Πελάγους σε ορισμένα γεωργικά προϊόντα καθορίστηκαν από τον κανονισμό (ΕΟΚ) αριθ. 2958/93 της Επιτροπής (3)- ότι, για να ληφθούν υπόψη οι ειδικές εμπορικές πρακτικές στον τομέα των σιτηρών, πρέπει να προβλεφθούν συμπληρωματικές ή παρεκκλιτικές λεπτομέρειες από τις διατάξεις του κανονισμού (ΕΟΚ) αριθ. 2958/93- ότι, για την εφαρμογή των διατάξεων του άρθρου 2 του κανονισμού (ΕΟΚ) αριθ. 2019/93, πρέπει να καθοριστεί το προβλεπόμενο ισοζύγιο εφοδιασμού σε ορισμένα προϊόντα σιτηρών για τα μικρά νησιά του Αιγαίου Πελάγους για το 1995- ότι το ισοζύγιο αυτό μπορεί  να θεωρηθεί κατά τη διάρκεια της περιόδου εμπορίας συναρτήσει της εξελίξεως των αναγκών των μικρών νησιών- ότι, για την καλή διαχείριση του καθεστώτος εφοδιασμού, πρέπει να προβλεφθεί ένα χρονοδιάγραμμα καταθέσεως των αιτήσεων χορηγήσεως πιστοποιητικών και να καθοριστεί επίσης η διάρκεια ισχύος των πιστοποιητικών ενισχύσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Σε εφαρμογή του άρθρου 2 του κανονισμού (ΕΟΚ) αριθ. 2019/93, οι ποσότητες του προβλεπόμενου ισοζυγίου εφοδιασμού των μικρών νησιών του Αιγαίου Πελάγους σε προϊόντα σιτηρών κοινοτικής καταγωγής καθορίζονται στο παράρτημα.   Άρθρο 2  Η διάρκεια ισχύος των πιστοποιητικών ενισχύσεως λήγει την τελευταία ημέρα του δευτέρου μηνός που έπεται εκείνου του μηνός της εκδόσεώς των.   Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1995.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 184 της 27. 7. 1993, σ. 1.  (2) ΕΕ αριθ. L 95 της 14. 4. 1994, σ. 1.  (3) ΕΕ αριθ. L 267 της 28. 10. 1993, σ. 4.      ΠΑΡΑΡΤΗΜΑ    Ισοζύγιο εφοδιασμού των μικρών νησιών του Αιγαίου πελάγους σε σιτηρά για το 1995  "(σε τόνους)"" ID="1">Σιτηρά σε σπόρους> ID="2">1001, 1002, 1003, 1004 και 1005> ID="3">10 000> ID="4">30 750"> ID="1">Άλευρα σιτηρών> ID="2">1101 και 1102> ID="3">10  000> ID="4">30 750"> ID="1">Υπολείμματα και απορρίμματα των γεωργικών βιομηχανιών> ID="2">2302 έως 2308> ID="3">1 000> ID="4">16 500"> ID="1">Παρασκευάσματα των τύπων που χρησιμοποιούνται για τη διατροφή των ζώων> ID="2">2309 90> ID="3">1 000>  ID="4">6 500"> ID="1">Σύνολο > ID="2">22 000> ID="3">84 500"> ID="1">Γενικό Σύνολο > ID="2">106 500"> Οι ομάδες αυτές καθορίζονται στα παραρτήματα I και II του κανονισμού (ΕΟΚ) αριθ. 2958/93.